EkBass/fiwiki-20250220-pages-articles huggingface dataset:
SEAT Fura

SEAT Fura on SEATin vuosina 1981–1986 valmistama pieni henkilöautomalli, joka korvasi SEAT 127:n. Kun SEATin lisenssi valmistaa omalla merkillään Fiatin 127-mallia umpeutui, sen oli tehtävä autoon muutoksia ja annettava sille uusi nimi pystyäkseen jatkamaan sen valmistusta. Näin syntyi SEAT Fura. Autosta tuli markkinoille myös urheilullinen Fura Crono -malli, jossa oli 1,4-litrainen 75 hevosvoimaa kehittävä moottori. Renkaat olivat perusmalleja leveämmät ja jousitusta oli jäykistetty. Fura Cronolle kehitettiin myös oma kilpailusarjansa, Copa Fura. Vuonna 1983 Fura sai muun muassa uudenmalliset ajovalot. Uudistetut mallit tunnetaan Fura Dos -nimellä. SEAT Ibizan tultua markkinoille Furan suosio alkoi laskea. Malleja myytiin yli vuoden ajan toistensa rinnalla, kunnes Furan valmistus lopetettiin vuonna 1986. == Lähteet == == Aiheesta muualla == Fura Luokka:B-segmentin autot Luokka:1980-luvun autot
Cessna Model A

Cessna Model A oli yhdysvaltalainen Cessnan rakentama korkeasiipinen nelipaikkainen matkakone. Se lensi ensimmäisen kerran 1927. Kone oli ensimmäinen Cessnan merkittävästi valmistama kone. ==Lähteet== Luokka:1920-luvun yleisilmailukoneet
Rockstar

Rockstar voi tarkoittaa seuraavia asioita: *Rockstar Games, Yhdysvaltalainen videopelikehittäjä **Rockstar Leeds **Rockstar Lincoln **Rockstar London **Rockstar New England **Rockstar North **Rockstar San Diego **Rockstar Toronto **Rockstar Vancouver **Rockstar Vienna *Rockstar Energy Drink, Yhdysvaltalainen energiajuomamerkki
Saatana (vuoden 1912 elokuva)

Saatana (, alaotsikoltaan Il dramma dell'umanità, ”Ihmiskunnan draama”) on vuonna 1912 valmistunut italialainen mykkäelokuva. Luigi Maggin ohjaaman elokuvan päähenkilöä Saatanaa esittää Mario Bonnard. ==Juoni== Elokuva sisältää neljä kertomusta. Niistä ensimmäinen perustuu John Miltonin runoelmaan Kadotettu paratiisi ja toinen Friedrich Gottlieb Klopstockin runoelmaan Messias. Ensimmäisessä tarinassa Saatana kapinoi Jumalaa vastaan, viettelee käärmeenä ensimmäiset ihmiset ja kylvää heidän joukkoonsa väkivallan ja vallanhimon siemenet. Toisessa kertomuksessa Saatana koettelee Jeesusta ja yrittää estää hänen ylösnousemuksensa. Elokuvan toisen osan ensimmäisessä kertomuksessa keskiaikaisen luostarin alkemisti keksii Saatanan avulla absintiksi kutsutun juoman, joka koituu munkkiveljien ja koko ihmiskunnan tuhoksi. Viimeisessä ja kestoltaan pisimmässä tarinassa Saatana auttaa terästehtaan omistajaa viettelemään tehtaan työläisen Furion rakastetun Marian. Saatanan yllyttämät työläiset nousevat kapinaan, Furio murhaa teollisuusmiehen ja räjäyttää lopuksi itsensä, Marian ja häntä pidättämään tulleet poliisit. Savuavilla raunioilla seisova Saatana sytyttää savukkeen ja pui irvistäen nyrkkiään kohti taivasta. ==Näyttelijät== ==Tuotanto, vastaanotto ja merkitys== Saatana oli yksi torinolaisen Ambrosio Filmin suurtuotannoista. Sen käsikirjoituksen on laatinut runoilija Guido Volante. Ohjaajaksi mainitaan eräissä lähteissä Luigi Maggin ohella myös Arturo Ambrosio. Elokuvaa levitettiin aluksi kahdessa osassa, joista toinen sai ensi- iltansa tammikuussa 1913. Mahdollisia sensuuriongelmia peläten yhtiö pyrki esittämään sen yhteiskunnallisena moraalitarinana, jonka tarkoituksena on vedota katsojien omaantuntoon. Yhdysvalloissa elokuvaa näytettiin ilman toista kertomusta. Saatana oli suuri menestys sekä Italiassa että ulkomailla. Kriitikot ylistivät sen vaikuttavaa teemaa, Mario Bonnardin vahvaa näyttelijänsuoritusta sekä taidokasta lavastusta ja kuvausta. Ranskalaisen elokuvahistorioitsijan Georges Sadoulin mukaan elokuvan käsikirjoitus kärsii naivista kirkonvastaisuudesta ja demagogisesta politikoinnista, mutta sen ansiona on kokonaan uudenlaisen kerrontatavan luominen. Saatanan on nähty vaikuttaneen D. W. Griffithin Suvaitsemattomuuteen (1916) sekä eräisiin Thomas H. Incen, Maurice Tourneurin ja Carl Theodor Dreyerin elokuviin. Sitä voidaan pitää myös myöhemmän episodielokuvan edeltäjänä. Elokuvasta on säilynyt vain kahdeksan minuutin katkelma. Saatanaa esitettiin Suomessa keväällä 1914. Lehtimainosten mukaan kyseessä oli ”kinematografin suurin ihmetyö”, ”kallein filmi joka tähän saakka on ilmestynyt”. Elokuva sai kiittäviä arvosteluja lehdistössä ja se oli Hufvudstadsbladetin mukaan myös suuri yleisömenestys. ==Lähteet== ==Aiheesta muualla== * Luokka:Italialaiset mykkäelokuvat Luokka:Vuoden 1912 italialaiset elokuvat
Meri Rantanen

Meri Maaria Rantanen (s. 19. lokakuuta 1993 Nummi-Pusula) on suomalainen kestävyysjuoksija. Hän edustaa Joensuun Katajaa ja häntä valmentaa Rami Virlander. Rantanen voitti Kalevan kisoissa pronssia vuonna 2017 Seinäjoella 10 000 metrillä ajalla 35.23,35. Vuoden 2017 SM-maastoissa hän sijoittui kahdeksanneksi ja voitti joukkuekilpailussa hopeaa. Alle 20-vuotiaiden EM- kilpailuissa 2011 Tallinnassa Rantanen sijoittui 3 000 metrillä neljänneksi ja 5 000 metrillä viidenneksi. Alle 23-vuotiaiden EM-kilpailuissa 2015 Tallinnassa hän sijoittui 10 000 metrillä 14:nneksi. Suomi–Ruotsi-maaottelussa Rantanen on edustanut Suomea vuonna 2011 Helsingissä 5 000 metrillä juosten neljänneksi ja vuonna 2015 Tukholmassa 10 000 metrillä, jossa hän oli viides. == Henkilökohtaiset ennätykset == Laji Aika Paikka Päivä 5 000 m 16.30,21 Helsinki 10.9.2011 10 000 m 34.46,99 Tallinna 10.7.2015 Lähde == Lähteet == Luokka:Suomalaiset kestävyysjuoksijat Luokka:Vuonna 1993 syntyneet Luokka:Elävät henkilöt
GP2 Euroopan Grand Prix 2011

GP2 Euroopan Grand Prix 2011 oli GP2-kauden 2011 neljäs osakilpailu, joka ajettiin 25.–26. kesäkuuta Valencian katuradalla Espanjassa. Kilpailu ajettiin Formula 1:sten Euroopan GP:n ohessa. Lauantain kilpailun voittoon ajoi DAMS -tallin kuljettaja Romain Grosjean. Sunnuntain kilpailun voitti Lotus ART -tallin Esteban Gutiérrez. Luokka:GP2-kausi 2011 Luokka:GP2 Euroopan Grand Prix
GP2 Italian Grand Prix 2011

GP2 Italian Grand Prix 2011 oli GP2-kauden 2011 yhdeksäs osakilpailu, joka ajettiin 10.–11. syyskuuta Monzan moottoriradalla Italiassa. Kilpailu ajettiin Formula 1:sten Italian GP:n ohessa. Lauantain kilpailun voittoon ajoi Scuderia Coloni -tallin kuljettaja Luca Filippi. Sunnuntain kilpailun voitti Racing Engineering -tallin Christian Vietoris. Luokka:GP2-kausi 2011 Luokka:GP2 Italian Grand Prix
Hillotolppa

Hillotolppa on suomalaisessa politiikassa käytetty sana, joka viittaa maaliin, tavoitteeseen tai saavutettuun edulliseen asemaan. Hillotolppa-sana on laajasti tunnettu ilmaisu ja se on peräisin Perussuomalaisten entiseltä puheenjohtajalta Timo Soinilta hänen käytettyään sitä blogikirjoituksessaan vuonna 2014. Soinin mukaan hillotolppa on raviurheilussa käytettyä slangia ja tarkoittaa raviradan maaliviivalla olevaa paalua. Perussuomalaisten puheenjohtaja Jussi Halla-aho käytti hillotolppa-sanaa videollaan, jossa kertoi ehdokkuudestaan puolueen puheenjohtajaksi. Halla-ahon mukaan "puolue ei voi olla harvojen hillotolppa". Halla-aho tuli valituksi puheenjohtajaksi Perussuomalaisten puoluekokouksessa 2017. Timo Soinin lähtöä Perussuomalaisista ja liittymistä Uuteen vaihtoehtoon (myöhemmin Sininen eduskuntaryhmä) päätöstä moitittiin eduskunnassa. J. Ojala-Niemelän mukaan ratkaisun oli tarkoitus "turvata Soinin hillotolppa ulkoministerinä loppuvaalikaudeksi." Perussuomalaisten entinen kansanedustaja Reijo Tossavainen kuvasi uuden ryhmän perustamista sanoin: "Hillotolpan houkutus katkaisi luusereiden selkärangan". ==Lähteet== Luokka:Suomen politiikka Luokka:Poliittiset käsitteet Luokka:Metaforat
Anton Suurkonka

Anton Suurkonka (12. elokuuta 1886 Valkeala – 31. maaliskuuta 1964 Kuusankoski) oli suomalainen poliitikko. Suurkonka toimi Maalaisliiton kansanedustajana vuosina 1930–1936, 1939–1945 sekä 1948–1951 edustaen Viipurin läänin läntistä vaalipiiriä ja Kymen läänin vaalipiiriä. Suurkonka toimi myös Valkealan kunnanvaltuuston puheenjohtajana. Siviiliammatiltaan Suurkonka oli maanviljelijä ja hän toimi viljelijänä Valkealassa vuodesta 1909. Suurkonka toimi myös Selänpään sähkö oy:n toimitusjohtajana 1936–1944. Hän oli myös seurapuhuja. Suurkonka toimi presidentin valitsijamiehenä vuonna 1931. Suurkongan vanhemmat olivat maanviljelijä Erik Suurkonka ja Anna-Leena Pessa. Suurkongan puoliso vuodesta 1919 oli Toini Kustaava Rytkönen. Suurkongalle myönnettiin kunnallisneuvoksen arvonimi vuonna 1946. == Lähteet == Luokka:Kansanedustajat Luokka:Suomen Keskustan poliitikot Luokka:Valkealan kunnanvaltuutetut Luokka:Kymen vaalipiiri Luokka:Viipurin läänin läntinen vaalipiiri Luokka:Vuonna 1886 syntyneet Luokka:Vuonna 1964 kuolleet
Aleksi Hakala

Aleksanteri (Aleksi) Hakala (5. marraskuuta 1886 Lappajärvi – 19. huhtikuuta 1959 Kortesjärvi) oli suomalainen poliitikko. Hakala toimi Maalaisliiton kansanedustajana vuosina 1927–1933 edustaen Vaasan läänin itäistä vaalipiiriä. Hakala toimi myös Kortesjärven kunnanvaltuuston jäsenenä ja kunnanhallituksen puheenjohtajana. Siviiliammatiltaan Hakala oli maanviljelijä ja hän toimi viljelijänä Kortesjärvellä sekä 12 vuotta Kortesjärven paloapuyhdistyksen toimitusjohtajana. Hakala toimi presidentin valitsijamiehenä vuosina 1925 ja 1950. Hakalan vanhemmat olivat maanviljelijä Erkki Sironen ja Maria Kangas. Hakalan puoliso vuosina 1911–1932 oli Lempi Elisabet Suuriniemi sekä vuodesta 1934 Maria Aleksandra Hietala. Hakalalle myönnettiin kunnallisneuvoksen arvonimi vuonna 1951. == Lähteet == Luokka:Kansanedustajat Luokka:Suomen Keskustan poliitikot Luokka:Kortesjärven kunnanvaltuutetut Luokka:Vaasan läänin itäinen vaalipiiri Luokka:Vuonna 1886 syntyneet Luokka:Vuonna 1959 kuolleet
Gaku Shibasaki

Gaku Shibasaki (; s. 28. toukokuuta 1992 Noheji, Aomori) on japanilainen jalkapalloilija. Hän edustaa Espanjan Segunda Divisiónissa pelaavaa Leganésia mutta on aiemmin pelannut Espanjassa pääsarja Primera Divisiónissa Getafen joukkueessa. Hän on pelipaikaltaan keskikenttäpelaaja. == Seurajoukkueura == Shibasaki nosti asemaansa ja tunnettuuttaan jalkapallomaailmassa tekemällä kaksi maalia espanjalaisseura Real Madridia vastaan vuoden 2016 seurajoukkueiden maailmanmestaruuskilpailuiden loppuottelussa. Real Madrid voitti loppuottelun jatkoajan jälkeen numeroin 4–2.Real Madrid 4 Kashima Antlers 2: Cristiano Ronaldo hat-trick wins the day but they need extra time to do it Telegraph. Viitattu 23.7.2017. Tammikuussa 2017 Shibasaki teki kuuden kuukauden sopimuksen Espanjan toiseksi korkeimmalla sarjatasolla Segunda Divisiónissa pelaavan Tenerifen kanssa.Gaku Shibasaki, nuevo jugador del CD Tenerife CD Tenerife. Viitattu 23.7.2017. Hän teki ensiesiintymisensä joukkueessa 19. maaliskuuta 2017 ottelussa Reus Deportiua vastaan. Ensimmäisen maalinsa Shibasaki teki joukkueessa 28. toukokuuta 2017 ottelussa AD Alcorcónia vastaan. Hän nousi joukkueen avauskokoonpanoon kauden loppuvaiheessa ja jatkoi hyviä esityksiään myös nousukarsinnoissa maan pääsarjaan, muun muassa tekemällä maalin kotiosaottelussa Cádizia vastaan. Shibasaki solmi heinäkuussa 2017 nelivuotisen sopimuksen Primera Divisióniin vuoden tauon jälkeen takaisin nousseen Getafen kanssa.Gaku Shibasaki nuevo jugador del Getafe Getafe CF. Viitattu 23.7.2017. Kesällä 2019 hän siirtyi kuitenkin toisen sarjatason Deportivo La Coruñaan, josta hän jatkoi syyskuussa 2020 Leganésiin. == Maajoukkueura == Shibasaki pelasi Japanin alle 17-vuotiaiden maajoukkueessa ikäluokan MM-kilpailuissa 2009. Hän pelasi Japanin A-maajoukkueessa ensimmäisen kerran syyskuussa 2014. MM-kilpailuissa 2018 hän pelasi avauskokoonpanossa Japanin kaikki neljä ottelua ja syötti joukkueensa 1–0-johtomaalin lopulta 2–3-tappioon päättyneessä neljännesvälieräottelussa Belgiaa vastaan. Shibasaki pelasi Aasian- mestaruuskilpailuissa vuosina 2015 ja 2019, joista jälkimmäisellä kerralla Japani saavutti hopeaa. Vuoden 2019 Copa Américassa hän pelasi täydet minuutit Japanin kaikissa kolmessa ottelussa. Shibasaki on pelannut lokakuun 2022 loppuun mennessä 59 A-maaottelua, joissa hän on ollut 44 kertaa avauskokoonpanossa, ja tehnyt niissä kolme maalia: syyskuussa 2014 ensimmäisessä maaottelussaan Venezuelaa, tammikuussa 2015 Aasian- mestaruuskilpailujen puolivälierissä Arabiemiirikuntia ja maaliskuussa 2015 ystävyysottelussa Uzbekistania vastaan. == Lähteet == == Aiheesta muualla == * Gaku Shibasakin tilastot BDFutbol-sivustolla * Gaku Shibasakin tilastot Soccerway-sivustolla Luokka:Japanilaiset jalkapalloilijat Luokka:Vuonna 1992 syntyneet Luokka:Elävät henkilöt
Splatoon 2

Splatoon 2 on Nintendon kehittämä ja julkaisema kolmannen persoonan ammuntapeli, joka on julkaistu vuonna Nintendo Switchille. Peli on seuraaja vuoden 2015 Splatoon -pelille. == Pelaaminen == Peli on ryhmäpohjainen väkivallaton ammuntapeli, jossa aseet käyttävät mustetta. Pelaajat maalaavat pelialuetta ja vastustajia omalla värillään kontrolloidakseen sitä aluetta. Lisäksi oma väri tarjoaa kulkuväyliä, siinä on nopeampi liikkua ja se palauttaa ammuksia. Pelissä on tutun Turf War -moninpelitilan lisäksi uutena yhteistyömoodi Salmon Run. == Kehitys == Tōru Minegishi on toiminut pelin ääniraidan pääsäveltäjänä ja ääniohjaajana. == Laajennukset == Pelille on julkaistu laajennusosa Splatoon 2: Octo Expansion, jossa on yksinpeliin 80 tehtävää. == Vastaanotto == GameSpot antoi pelille arvosanan 8/10 arvostelussaan. V2.fi antoi pelille 4/5 tähteä arvostelussaan. IGN antoi pelille arvosanaksi 8.3/10 arvostelussaan. == Myynti == Peli on yksi parhaiten myyneistä peleistä Nintendo Switchille myyden 11,90 miljoonaa kappaletta ennen helmikuuta 2021. == Lähteet == == Aiheesta muualla == * * Luokka:Vuoden 2017 videopelit Luokka:Splatoon Luokka:Nintendo Switch -pelit
Herola

Herola on sukunimi, joka on muun muassa seuraavilla suomalaisilla henkilöillä: *Ilkka Herola (s. 1995), yhdistetyn hiihtäjä *Matti Herola (s. 1993), yhdistetyn hiihtäjä, Ilkka Herolan veli.
Savièse

Savièse on kunta Sveitsissä Valais'n kantonissa Sionin kaupungin pohjoispuolella. Vuoden 2015 lopussa kunnassa oli 7 381 vakinaista asukasta. ==Maantiede== Savièsen kunta sijaitsee Rhônen laakson pohjoisrinteellä, Bernin Alppien etelärinteellä. Kunnan pohjoisosa on vuoristoa, joka rajoittuu pohjoisessa Vaud’n kantonin Ormont-Dessusiin ja Bernin kantonin Gsteigiin ja Laueneniin. Kunnan korkein vuori on Wildhorn (3 248 m mpy.) Luoteisin osa kunnasta on Les Diablerets -vuoristoa ja -matkailualuetta. Tsanfleuronin jäätikkö on alueen suurin jäätikkö. Col du Sanetschin sola on historiallinen kulkureitti Rhônen laaksosta Bernin kantoniin. == Lähteet == * ===Viitteet=== == Aiheesta muualla == * Luokka:Valais’n kunnat Luokka:Sveitsin talviurheilukeskukset
Demon Attack

Demon Attack on Imagicin kehittämä ammuntapeli, joka on julkaistu vuonna . Peli on yksi Atari 2600:n parhaiten myyneistä peleistä myyden yli kaksi miljoonaa kappaletta. == Lähteet == == Aiheesta muualla == * Luokka:Vuoden 1982 videopelit Luokka:Atari 2600 -pelit
Riekonsara

Riekonsara (Carex lachenalii) on sarojen (Carex) sukuun kuuluva kasvilaji. Se on matalakasvuinen ja sen varret ovat selvästi pystyjä. Riekonsaran lehdet ovat tasaisia sekä vihreitä ja lehtien tyvitupet ovat ruskeita. Riekonsara on yhtäläistähkäinen saralaji ja sen kukinto koostuu kolmesta tai neljästä pyöreähköstä tähkästä. Tähkät ovat tiiviisti lähellä toisiaan ja niissä on tyvellä hedekukkia. Emikukat ovat kaksiluottisia. Tähkäsuomut ovat yleisväritykseltään tummanruskeita, mutta keskisuonen kohdalta vaaleampia. Pullakot ovat ruskeita ja niissä on lyhyt nokkamainen suuota. Riekonsara muistuttaa muun muassa polkusaraa (Carex brunnescens) sekä harmaasaraa (Carex canescens), mutta niiden tähkistö ei ole niin tiivis ja varsi niin tanakasti pystyssä oleva kuin riekonsaralla. Muuten riekonsara muistuttaa myös lettosaraa (Carex heleonastes) sekä kirjosaraa (Carex norvegica). Riekonsara kasvaa monenlaisilla kosteilla paikoilla ja on yleinen tunturiseudulla. Suomessa riekonsaraa tavataan yleisimmin Kilpisjärven ympäristössä sekä sen lisäksi muualla käsivarren Lapissa, Utsjoella ja joiltakin paikoilta hieman etelämpää. Eteläisin esiintymä on itärajan läheltä, Sallan ja Savukosken kuntien rajamailta. Riekonsaran tieteellisen nimen lajinimi (lachenalii) viittaa 1700-luvulla eläneeseen sveitsiläiseen professoriin Werner de la Chenaliin. == Lähteet == == Aiheesta muualla == * Laji.fi: Riekonsara (Carex lachenalii) * Kasviatlas 2018: Riekonsaran (Carex lachenalii) levinneisyys Suomessa * JSTOR Global Plants: Carex lachenalii * Integrated Taxonomic Information System (ITIS): Carex lachenalii * Global Biodiversity Information Facility (GBIF): Carex lachenalii * Flora of North America: Carex lachenalii Luokka:Sarat
Streets of Rage (pelisarja)

Streets of Rage on Segan julkaisema beat 'em up -pelien sarja. == Pelit == * Streets of Rage (1991) * Streets of Rage II (1992) * Streets of Rage III (1994) * Streets of Rage 4 (2020) == Muu media == Pelisarjasta on julkaistu sarjakuvia sekä sen musiikit on julkaistu ääniraitalevyinä. == Lähteet == == Aiheesta muualla == * Pelisarja MobyGamesissä Luokka:Videopelisarjat
Rahvas (aikakauslehti)

Rahvas oli Perussuomalaiset Nuoret ry:n julkaisema kansallismielinen aikakauslehti. Lehteä ilmestyi 4–5 numeroa vuodessa vuosina 2013–2019. Rahvaassa käsiteltiin yhteiskunnallisia aiheita kansallismielisestä näkökulmasta. Lehti postitettiin maksutta jokaiselle Perussuomalaisten Nuorten jäsenelle. Lehden ensimmäinen numero julkaistiin vuonna 2013. Rahvaan päätoimittajina ovat toimineet Simon Elo (2013−2014), Sebastian Tynkkynen (2015−2016), Toni Ahva (2017) ja Liina Isto (2017–2019). Vuonna 2015, Charlie Hebdon iskun jälkeen, Rahvas järjesti pilapiirroskilpailun, jonka aiheena oli islam. Kilpailu oli avoin kaikille. Voittajalle luvattiin 200 euron palkkio ja voittoisan piirroksen kerrottiin pääsevän Rahvaan kanteen. Turvallisuussyistä kilpailu kuitenkin keskeytettiin eikä lehden seuraavan numeron kannessa julkaistu pilakuvaa. Maaliskuussa 2020 Perussuomalaiset rp lopetti yhteistoiminnan Perussuomalaiset Nuoret ry:n kanssa. Sen jälkeen Rahvasta ei ole painettu yhtäkään numeroa. == Lähteet == == Aiheesta muualla == * Rahvaan esittelysivu Luokka:Perussuomalaisten historia Luokka:Suomalaiset yhteiskunnalliset lehdet
Suzhousaurus

Suzhousaurus on varhaisella liitukaudella elänyt teropodeihin kuuluva dinosaurussuku. Se oli arviolta 6 metriä pitkä ja painoi 1,3 tonnia. Tyyppilaji, Suzhousaurus megatherioides, kuvattiin vuonna 2007 Kiinasta, Gansun maakunnasta. Suvun nimi on peräisin Jiuquanin prefektuurin, josta jäännökset löydettiin, muinaisesta nimestä ”Suzhou”. Lajiepiteetti puolestaan viittaa samankaltaisuuksiin Megatheriumin kanssa. Holotyyppi on löytynyt kerrostumista, jotka ovat peräisin Apt- ja Alba-vaiheiden väliseltä ajalta, noin 115-110 miljoonaa vuotta sitten. Vuonna 2008 löydettiin toinen samalle suvulle kuuluva luuranko samasta paikasta. Suzhousauruksen mahdollinen synonyymi on ”Nanshiungosaurus” bohlini. Suzhousaurus oli yksi varhaisliitukauden suurimmista tunnetuista terizinosaureista. Lindsay Zanno (2010) luokittelee suvun Therizinosauridaen sisartaksonina: == Lähteet == Luokka:Therizinosauria
Fernanda Negri-Pouget

Fernanda Negri-Pouget (28. maaliskuuta 1889 Rooma – 17. helmikuuta 1955 Rooma) oli italialainen elokuvanäyttelijä. Fernanda Negri opiskeli Accademia Nazionale di Santa Cecilian konservatoriossa ja aloitti elokuvauransa vuonna 1906. Hän esitti sivurooleja Cinesillä, mutta alkoi vuonna 1909 saada myös pääosia. Pian hänestä tuli yksi italialaisen mykkäelokuvan tähdistä. Vuonna 1912 Negri siirtyi Ambrosio Filmille Torinoon. Samoihin aikoihin hän meni naimisiin ranskalaisen näyttelijän Armand Pougetin kanssa. Negri-Pouget esiintyi lukuisissa elokuvissa, joita ohjasivat muun muassa Mario Caserini, Luigi Maggi, Febo Mari ja Eleuterio Rodolfi. Hänen tunnetuimpia roolejaan on sokea Nydia vuoden 1913 Pompeijin viimeisissä päivissä. Negri-Pougetin parhaimpina elokuvina on mainittu Augusto Geninan vuonna 1917 ohjaamat Lucciola ja Maschiaccio. Hänen viimeiseksi työkseen jäi Torello Rollin La gola del lupo vuonna 1923. Lucio D’Ambran mukaan Negri-Pouget oli näyttelijänä eloisa ja vältti tyypillisia diivan eleitä. ==Elokuvia== * Valonsäde, 1911 * Saatana, 1912 * Pompeijin viimeiset päivät ja häviö, 1913 ==Lähteet== ==Aiheesta muualla== * Luokka:Italialaiset näyttelijät Luokka:Vuonna 1889 syntyneet Luokka:Vuonna 1955 kuolleet
Mary Cléo Tarlarini

Mary Cléo Tarlarini (Maria Cleope Terlani, 22. huhtikuuta 1878 Milano – 22. lokakuuta 1954 Tivoli) oli italialainen elokuvanäyttelijä. Tarlarinin elokuvaura alkoi torinolaisella Ambrosio Filmillä vuonna 1909. Hän oli italialaisen mykkäelokuvan ensimmäinen diiva, joka vuoden 1913 loppuun mennessä oli esiintynyt jo yli 60 elokuvassa. Myöhemmin Tarlarini työskenteli myös Italalle, Pasqualille ja muille yhtiöille. Vuonna 1918 hän perusti Eugenio Vecchionin kanssa oman tuotantoyhtiön Cléo Filmin. Tarlarinin näyttelijänura jatkui 1930-luvun alkuun saakka. ==Elokuvia== * Aeneas ja Dido, 1910 * Il biglietto da mille, 1912 * Saatana, 1912 * Caino, 1918 ==Lähteet== ==Aiheesta muualla== * Internet Movie Database: Mary Cleo Tarlarini Luokka:Italialaiset näyttelijät Luokka:Vuonna 1878 syntyneet Luokka:Vuonna 1954 kuolleet
Japanin parlamenttivaalit 2014

Japanin parlamenttivaalit 2014 järjestettiin 14. joulukuuta 2014. Vaaleissa valittiin Japanin edustajainhuoneen kaikki 475 jäsentä. Pääministeri Shinzo Abe oli päättänyt järjestää vaalit ennenaikaisesti vain kaksi vuotta edellisten vaalien jälkeen.Abe coalition secures big Japan election win with record low turnout Reuters. 15.12.2014. Viitattu 23.7.2017. ==Tulokset== Puolue Edustajanpaikat Muutos Ääniosuus Liberaalidemokraattinen puolue 291 3 33,1 % Demokraattinen puolue 73 16 18,3 % Innovaatiopuolue 41 41 15,7 % Kōmeitō 35 4 13,7 % Kommunistinen puolue 21 13 11,4 % Muut 14 76 7,8 % Yhteensä 475 5 100 % Liberaalidemokraattien ja Komeiton koalitio säilytti edustajainhuoneessa yli kahden kolmanneksen enemmistön, ja Liberaalidemokraattien johtaja Abe jatkoi pääministerinä. ==Lähteet== == Aiheesta muualla == Parlamenttivaalit 2014 Luokka:Vuoden 2014 vaalit
Pukinvehnät

Pukinvehnät (Aegilops) on heinäkasvien (Poaeae) heimoon kuuluva kasvisuku. Sukuun luetaan nykyisin kuuluvaksi noin 20 lajia. Sukuun on aikojen kuluessa kuvattu useita muitakin lajeja, mutta niiden on sittemmin todettu olevan samaa lajia jonkin jo aiemmin kuvatun lajin kanssa ja nimiltään täten synonyymejä. Esimerkiksi kruunupukinvehnän (Aegilops biuncialis) on todettu olevan sama laji kuin Aegilops lorentii ja tupsupukinvehnän (Aegilops ovata) samaa lajia kuin haropukinvehnä (Aegilops neglecta). Suvun lajeista Suomessa on havaittu myllypukinvehnää (Aegilops cylindrica) muutamilta paikoilta lähinnä isojen kaupunkien tuntumasta. Tuoreimmat havainnot ovat Turun seudulta. == Lajeja == * kruunupukinvehnä (Aegilops biuncialis) * myllypukinvehnä (Aegilops cylindrica) * turripukinvehnä (Aegilops geniculata) * haropukinvehnä (Aegilops neglecta) * tupsupukinvehnä (Aegilops ovata) * turkinpukinvehnä (Aegilops speltoides) * pörröpukinvehnä (Aegilops tauschii) == Katso myös == * harjasvehnät (Agropyron) * rantavehnät (Leymus) * vaivaisvehnät (Eremopyrum) * vehnät (Triticum) * villivehnät (Elymus) == Lähteet == == Aiheesta muualla == * Finto: Kassu – Kasvien suomenkieliset nimet: Aegilops Luokka:Heinäkasvit
Panamanpalisanteri

Panamanpalisanteri eli cocobolo (Dalbergia retusa) on trooppinen keskiamerikkalainen lehtipuu, joka kuuluu palisanterien (Dalbergia) sukuun. == Käyttöominaisuudet == Puusta käytetään vain sydänpuuta, joka on tyypillisesti väriltään oranssin tai punertavan juovikasta. Arvoton pintapuu on keltaista. Ydinpuu on tiheäsyistä ja raskasta. Sen ominaispaino on yli 1,0 ja se uppoaa veteen. Panamanpalisanteri on kosteuden kestävää ja sitä on öljyisyydensä vuoksi suhteellisen helppo työstää, mutta vaikea liimata. Siitä valmistetaan muun muassa veitsien ja aseiden kahvoja. Sitä käytetään myös soittimien, kuten oboen valmistukseen. Uuttamalla puusta saadaan myös punertavaa väriainetta. Kiillotettaessa puun pinta saa hienon lasimaisen kiillon. Panamanpalisanteria työstettäessä sen kukalle tuoksuva pöly voi aiheuttaa allergisia reaktioita hengitettynä tai ärsyttää suojaamatonta ihoa ja silmiä, joten suojavarusteiden käyttö suositeltavaa. == Lähteet == Luokka:Palisanterit Luokka:Uhanalaiset kasvit Luokka:Värikasvit
GP2 Espanjan Grand Prix 2011

GP2 Espanjan Grand Prix 2011 oli GP2-kauden 2011 toinen osakilpailu, joka ajettiin 21.–22. toukokuuta Circuit de Catalunyan moottoriradalla Espanjassa. Kilpailu ajettiin Formula 1:sten Espanjan GP:n ohessa. Lauantain kilpailun voittoon ajoi Barwa Addax Team -tallin kuljettaja Charles Pic. Sunnuntain kilpailun voitti Rapax -tallin Fabio Leimer. Luokka:GP2-kausi 2011 Luokka:GP2 Espanjan Grand Prix
GP2 Monacon Grand Prix 2011

GP2 Monacon Grand Prix 2011 oli GP2-kauden 2011 kolmas osakilpailu, joka ajettiin 27.–28. toukokuuta Monacon katuradalla Monacossa. Kilpailu ajettiin Formula 1:sten Monacon GP:n ohessa. Perjantain kilpailun voittoon ajoi Team Air Asia -tallin kuljettaja Davide Valsecchi. Lauantain kilpailun voitti Barwa Addax Team -tallin Charles Pic. Luokka:GP2-kausi 2011 Luokka:GP2 Monacon Grand Prix
Mauro Paglioni

Mauro Paglioni on uruguaylainen jalkapalloilija. Paglioni edusti Porin Pallo- Tovereita kahdeksassa ottelussa Mestaruussarjan kaudella 1987. Hän saapui seuraan Juha Tammisen kontaktien kautta yhdessä argentiinalaisen Nestor Alfonson kanssa. Paglioni ja Alfonso olivat ensimmäiset eteläamerikkalaiset jalkapalloilijat Porissa. Paglioni siirtyi kesken kauden italialaiseen Mantovaan. Vielä tämän jälkeen hänet tuomittiin Suomessa rattijuopumuksesta. == Lähteet == Luokka:Uruguaylaiset jalkapalloilijat Luokka:Syntymävuosi puuttuu Luokka:Elävät henkilöt
Tom Wu

Tom Wu (s. 15. toukokuuta 1972) on brittiläinen näyttelijä. Hän syntyi Hongkongissa ja vietti lapsuutensa Lontoon Chinatownissa. Hän on itämaisten taistelulajien taitaja ja esiintynyt muun muassa elokuvissa Revolver, Shanghai Knights, Batman Begins sekä Bollywood-elokuvassa Ra.One. Wun opiskelemia taistelulajeja ovat esimerkiksi Hung Ga ja Wing Tsung. Vuonna 1988 hän voitti kultamitalin ja kaksi pronssia kansainvälisessä Whu Shu -turnauksessa Kiinassa. Hän on brittiläisen vuonna 1995 perustetun Yellow Earth Theatren perustajajäsen. Wu esitti Hundred Eyes -nimistä hahmoa Marco Polo -televisiosarjassa vuosina 2014–2016. ==Lähteet== ==Aiheesta muualla== * Luokka:Brittiläiset näyttelijät Luokka:Vuonna 1972 syntyneet Luokka:Elävät henkilöt
Pesäpallon maailmancup 2017

Yhdeksäs Pesäpallon maailmancup järjestettiin Suomessa Turussa, Mynämäellä ja Naantalissa 20.7.–23.7.2017. Mukana oli kahdeksan miesten joukkuetta seitsemästä maasta. Sekasarjassa oli viisi ja naisten sarjassa kolme joukkuetta. == Miehet == === Alkulohkot === ==== Lohko A ==== Joukkue O V T H SJ AJ P 1\. Suomi Itä 3 3 0 0 31 13 6 2\. Australia 3 2 0 1 29 15 4 3\. Viro 3 1 0 2 18 21 2 4\. Intia 3 0 0 3 10 39 0 Ottelut Suomi Itä Australia 11 - 2 Intia Viro 1 - 12 Viro Suomi Itä 4 - 11 Australia Intia 18 - 2 Suomi Itä Intia 9 - 7 Australia Viro 9 - 2 ==== Lohko B ==== Joukkue O V T H SJ AJ P 1\. Suomi Länsi 3 3 0 0 39 13 6 2\. Saksa 3 2 0 1 39 20 4 3\. Sveitsi 3 1 0 2 18 31 2 4\. Yhdysvallat 3 0 0 3 13 45 0 Ottelut Suomi Länsi Saksa 14 - 3 Sveitsi Yhdysvallat 11 - 4 Suomi Länsi Sveitsi 16 - 5 Saksa Yhdysvallat 25 - 4 Sveitsi Saksa 2 - 11 Yhdysvallat Suomi Länsi 5 - 9 === Pudotuspelit === Turnauksen sääntöjen mukaan välierissä voi pelata vain yksi joukkue kustakin maasta. Näin ollen suomalaisjoukkueet joutuivat vastakkain puolivälierässä. Puolivälierät Suomi Länsi Suomi Itä 6 - 1 , 12 - 3 Viro Sveitsi 1 - 2 , 1 - 3 Välierät Australia Saksa 0 - 1 , 2 - 7 Suomi Länsi Sveitsi 14 - 2 , 9 - 4 sijat 5-6 Viro Yhdysvallat 4 - 10 , 3 - 1 , 0 - 0 , 1 - 0 Pronssiottelu Australia Sveitsi 11 - 0 , 19 - 4 Loppuottelu Suomi Länsi Saksa 13 - 1 , 8 - 0 === Lopputulokset === Sija Joukkue Suomi Länsi Saksa Australia 4\. Sveitsi 5\. Viro 6\. Yhdysvallat 7\. Intia \- Suomi Itä == Naiset == ===Alkusarja=== Joukkue O V T H SJ AJ P 1\. Suomi 2 2 0 0 38 9 6 2\. Australia 2 1 0 1 27 24 3 3\. Intia 2 0 0 2 14 46 0 Ottelut Australia Suomi 3 - 10 , 1 - 5 Suomi Intia 13 - 3 , 10 - 2 Intia Australia 3 - 16 , 6 - 7 === Sijoitusottelut === Loppuottelu Suomi Australia 12 - 6 , 13 - 8 === Lopputulokset === Sija Joukkue Suomi Australia Intia == Sekajoukkueet == ===Alkusarja=== Joukkue O V T H SJ AJ P 1\. Suomi 4 4 0 0 53 18 8 2\. Australia 4 2 0 2 37 42 4 3\. Saksa 4 2 0 2 50 21 4 4\. Intia 4 1 0 3 23 58 2 5\. Sveitsi 4 1 0 3 23 47 2 Ottelut Sveitsi Saksa 3 - 18 Intia Suomi 3 - 22 Australia Sveitsi 11 - 12 Suomi Saksa 5 - 4 Saksa Intia 21 - 5 Suomi Australia 11 - 5 Intia Australia 12 - 13 Sveitsi Suomi 6 - 15 Sveitsi Intia 2 - 3 Australia Saksa 8 - 7 === Sijoitusottelut === Pronssiottelu Saksa Intia 15 - 2 , 2 - 2 Loppuottelu Suomi Australia 11 - 5 , 8 - 5 === Lopputulokset === Sija Joukkue Suomi Australia Saksa 4\. Intia 5\. Sveitsi == Lähteet == * Pesäpalloliiton tulospalvelu Luokka:Pesäpallon maailmancup Luokka:Vuoden 2017 pesäpallo
Onko maallamme malttia vaurastua?

Onko maallamme malttia vaurastua? oli silloisen Suomen pääministerin Urho Kekkosen vuonna 1952 julkaisema pamflettikirja. Pamfletissa Kekkonen kirjoitti, että Suomea olisi teollistettava voimakkaasti ja erityisesti olisi kohdistettava investointeja Pohjois-Suomeen, jotta tämän alueen raaka- ainevarat saadaan käyttöön. Kekkosen mukaan tässä tarvittiin valtion toimia, sillä yksityiset sijoittajat eivät olleet valmiita lähtemään investoimaan Pohjois-Suomeen ja yksityistä pääomaa oli myös niukalti tarjolla Suomessa. Valtion täytyi siis rakentaa raskas teollisuus Pohjois-Suomeen. Kekkonen esitteli pamfletissa sitten Ruotsissa ja Norjassa toteutettuja vastaavia valtiojohtoisia teollistamisohjelmia ja tarkasteli myös Puolan ja Neuvostoliiton teollistamisohjelmia.Hannu Tervo : Onko maallamme yhä malttia vaurastua? Kansantaloudellinen aikakauskirja 1/2003 Kekkosen pamfletti käynnisti aluepolitiikan Suomessa. Pohjois-Suomen tie- ja tietoliikenneyhteyksiä sekä sähköverkkoa alettiin kehittää ja sinne tehtiin valtion johdolla raskaan teollisuuden investointeja muun muassa Raahen rautatehdas, Oulun typpitehdas ja Tornion jaloterästehdas. Energiatuotannon puolella rakennettiin vesivoimalaitoksia Kemijoen, Iijoen ja Oulujoen vesistöihin. == Kirjallisuutta == * Onko maallamme malttia vaurastua?. Otava 1952 == Lähteet == == Aiheesta muualla == * Pamfletin sisällysluettelo (Doria Kansalliskirjasto) * Matti Mäntylä : Urho Kekkonen ja Pohjois-Suomi – Pohjois- Suomi Kekkosen poliittisessa toiminnassa vuosina 1936–1981, Oulun yliopiston historian tohtoriseminaari 29.3.2014 Luokka:Pamfletit Luokka:Vuoden 1952 kirjat Luokka:Urho Kekkosen teokset
Jääheinät

Jääheinät (Dupontia) on heinäkasvien (Poaceae) heimoon kuuluva pieni kasvisuku, johon kuuluu vain kaksi lajia. Ne ovat pohjoisen (sub)arktisella alueella esiintyvät Dupontia fisheri ja pohjansorsimo (Dupontia fulva, syn. Arctophila fulva). Pohjansorsimo kuului vielä ennen 2020-lukua omaan sukuunsa pohjansorsimoihin (Arctophila).Suomen Lajitietokeskus: Jääheinät – Dupontia Viitattu 19.12.2023. Aiemmin lajeina pidetyt suppujääheinä (Dupontia pelligera) ja sirojääheinä (Dupontia psilosantha) yhdistetään nykyään samaksi lajiksi kuin Dupontia fisheri. == Lähteet == == Aiheesta muualla == * Kassu – Kasvien suomenkieliset nimet: Jääheinät (Dupontia) * ITIS: Dupontia * United States Department of Agriculture (USDA): Dupontia Luokka:Heinäkasvit
Sahraheinät

Sahraheinät (Dichanthium) on heinäkasvien (Poaceae) heimoon kuuluva kasvisuku. Sukuun luetaan nykyisin kuuluvaksi noin 20 lajia. Sukuun on kuvattu monia muitakin lajeja, mutta niiden on sittemmin todettu olevan samoja jonkin jo aiemmin kuvatun lajin kanssa tai niitä on siirretty toisiin sukuihin kuuluviksi. Esimerkiksi mesisahraheinä (ent. Dichanthium insculptum, nyk. Bothriochloa insculpta) kuuluu nykyisin tikkiheinien (Bothriochloa) sukuun. == Lajeja == * Dichanthium annulatum * Dichanthium caricosum * Dichanthium concanense * Dichanthium erectum * Dichanthium foveolatum – kanarianpistoheinä (syn. Eremopogon foveolatus) * Dichanthium micranthum * Dichanthium sericeum == Lähteet == == Aiheesta muualla == * ITIS: Dichanthium * United States Department of Agriculture (USDA): Dichanthium * Flora of China: Dichanthium Luokka:Heinäkasvit
Mercedes-Benz C-sarja (W203)

Mercedes-Benz W203 on Mercedes-Benz C-sarjan toisen sukupolven malli, jota valmistettiin vuosina 2000–2006. Se korvasi edeltäneen W202-mallin ja seuraajaksi tuli W204. C-sarjan coupé-mallia myytiin aluksi C Sportcoupé -nimellä, mutta vuonna 2008 se nimettiin omaksi CLC-sarjakseen. Coupén valmistus jatkui aina vuoteen 2011 saakka. == Mercedes-Benz W203 (2000–2006) == Mercedes-Benz W203 esiteltiin kesällä 2000 neliovisena sedanina, farmarimalli (S203) saapui seuraavana vuonna. Vuoden 2002 Euro NCAP -kolaritestistä W203 sai tulokseksi täydet viisi tähteä. Alkuvuonna 2004 tehtiin pieniä uudistuksia sekä ulko- että sisäpuolelle. == Lähteet == == Aiheesta muualla == C-sarja (W203) Luokka:D-segmentin autot Luokka:2000-vuosikymmenen autot
Nyyläheinät

Nyyläheinät (Gastridium) on heinäkasvien (Poaceae) heimoon kuuluva pieni kasvisuku. Sukuun luetaan nykyisin kuuluvaksi kaksi lajia: tupsunyyläheinä (Gastridium ventricosum) ja tähkiönyyläheinä (Gastridium phleoides). Näistä lajeista tupsunyyläheinää on tavattu Suomessa Helsingin seudulla 1900-luvun alussa. == Lähteet == == Aiheesta muualla == * Suomen Lajitietokeskus: Nyyläheinät (Gastridium) * Finto, Kassu – Kasvien suomenkieliset nimet: Nyyläheinät (Gastridium) * Integrated Taxonomic Information System (ITIS): Gastridium * Global Biodiversity Information Facility (GBIF): Gastridium * United States Department of Agriculture (USDA): Gastridium *
Tonttuheinät

Tonttuheinät eli keriheinät (Mibora) on heinäkasvien (Poaceae) heimoon kuuluva pieni kasvisuku. Sukuun luetaan nykyisin kuuluvaksi kaksi lajia. == Lajeja == * Mibora maroccana * Mibora minima – tonttuheinä eli keriheinä == Lähteet == == Aiheesta muualla == * Finto: Kassu – Kasvien suomenkieliset nimet: Mibora * Suomen Lajitietokeskus: Tonttuheinät (Mibora) * ITIS: Mibora * United States Department of Agriculture (USDA): Mibora Luokka:Heinäkasvit
La Roque-Gageac

La Roque-Gageac [la.ʁɔk.ɡa.ʒak] on Ranskan kunta Uuden-Akvitanian alueella Dordognen departementissa. Kunnan asukasluku vuonna 2014 oli 458. La Roque- Gageac kuuluu departementissaan Sarlat-la-Canédan kantoniin Sarlat-la-Canédan arrondissementissa. Sen naapurikuntia ovat koillisessa Vitrac, kaakossa Domme, lounaassa Cénac-et-Saint-Julien ja luoteessa Vézac. Dordogne-joen varrella sijaitseva La Roque-Gageac kuuluu kauneimpien ranskalaiskylien järjestöön Les Plus Beaux Villages de France. Siihen kuuluu yhdeksän muutakin Dordognen kylää, muun muassa naapurikunta Domme.List of The Most Beautiful Villages of France , Les plus beaux villages de France. Viitattu 19.7.2017. La Roque- Gageacin suojainen ja etelään avautuva sijainti tekee sen ilmastosta lähes välimerellisen, ja kunnassa onkin trooppinen puutarha. Muita nähtävyyksiä ovat renessanssiajalta periytyvä Tarden kartano sekä jokiristeilyihin käytettävät vanhat rahtiproomut ().Kunta alueen matkailusivustolla. Viitattu 23.7.2017. . ==Lähteet== ==Aiheesta muualla== Luokka: Dordognen kunnat
Blacklite District

Blacklite District (tunnetaan myös nimellä BLD) on yhdysvaltalainen elektroninen rockyhtye, joka perustettiin vuonna 2002. Yhtye on saavuttanut suosiota lähinnä Pohjois-Amerikassa, jossa se on saavuttanut listahittejä Billboard-listalla. == Jäsenet == * Kyle Pfeiffer – laulu, kitara, koskettimet (2002–) * Roman James – laulu, kitara, basso (2002–) * DJ Rob Rose – DJ, samplet (2016–) ;Entiset jäsenet * Chauncey Kochel – basso (2011–2012) * Graham Spillman – rummut, laulu (2011–2012) * Chris Mardini – kiertuerumpali (2013–2014) == Diskografia == ===Albumit=== * * * * * === Singlet === * ”Take Me to the Grave” (2013) * ”With Me Now (2014) * ”We Are the Danger” (2016) * ”The Struggle” (2016) * ”Broken Souls” (2016) * ”Living in a Nightmare” (2017) * ”Lights Out (2017) == Lähteet == * MTV Artist Page * Billboard Artist Page * Billboard Chart Highlights, Blacklite District Debuts Top 40 == Aiheesta muualla == * * FB-sivu * Twitter-sivu Luokka:Yhdysvaltalaiset rockyhtyeet Luokka:Yhdysvaltalaiset popyhtyeet Luokka:Yhdysvaltalaiset elektronisen musiikin yhtyeet
Emil Lindholm

Emil Lindholm (s. 19. heinäkuuta 1996 Helsinkihttp://emillindholm.fi/) on suomalainen ralli- ja rata-autoilija. Lindholm ajaa kaudella 2023 rallin WRC2-luokassa Toksportin Škoda Fabia RS Rally2 -autolla. Lindholm ja kartanlukija Reeta Hämäläinen voittivat WRC2-luokan maailmanmestaruuden kaudella 2022. Lindholm on myös rallin SM1-luokan Suomen-mestari vuodelta 2021. == Ura == Lindholm aloitti autourheilu-uransa ratakilpailuista, ja ensimmäisen rallinsa hän ajoi vuonna 2012. Hän siirtyi kaudeksi 2015 kilpailemaan Saksaan, jossa hän ajoi radalla Audi TT Cupia ja rallissa ADAC Opel Rallye Cupia. Kausina 2016–2017 Lindholm kilpaili Saksan ADAC GT Masters -ratasarjassa. Lindholm voitti rallin Tulevaisuuden tähti -kilpailun vuonna 2017 ja sai palkinnoksi ajopaketin saman vuoden Suomen ralliin Ford Fiesta R2 -autolla. Hänen kilpailunsa päättyi kuitenkin ulosajoon. Lindholm voitti rallin Suomen mestaruuden SM1-luokassa vuonna 2021 ja sai hopeaa vuonna 2022, jolloin mestaruuden voitti Mikko Heikkilä. Hänen kartanlukijanaan toimi Reeta Hämäläinen. Lindholm otti ensimmäisen WRC2-luokan voittonsa, kun hän voitti Jyväskylän MM-rallin vuonna 2022. Hän sijoittui alun perin toiseksi, mutta voittaneen Teemu Sunisen auto hylättiin kisan jälkeisessä tarkastuksessa. Lindholm varmisti WRC2-luokan mestaruuden kauden viimeisessä kilpailussa Japanissa sijoittumalla luokkansa kolmanneksi. Jo aikaisemmin kaudella hän varmisti myös WRC2 Junior -luokan mestaruuden. Kesäkuussa 2023 ilmoitettiin, että Lindholm liittyy Hyundai Motorsportin kuljettajien kehitysohjelmaan ja hän ajaa tallin autolla Viron ja Suomen ralleissa WRC2-luokassa. Lindholm ajoi Keski-Euroopan rallissa kärjessä kun hän joutui keskeyttämään. Lindholm kilpaili marraskuussa Ranskassa ajettavissa Rallye Terre de Vaucluse ja Rallye du Var -kilpailuissa. Kaudella 2024 Lindholm jatkoi WRC2-sarjassa Hyundain Rally2-autolla. Lindholm ajoi CHL Sport Auto -tallissa Hyundai i20 N Rally2 -autolla. Kaudella 2025 Lindholm palaa Toksport-talliin. == Yksityiselämä == Lindholm on rallin kahdeksankertaisen Suomen mestarin Sebastian Lindholmin poika. Lindholm on taustaltaan suomenruotsalainen. Ralliuran ohella hän opiskelee rahoitusta Hanken Svenska handelshögskolanissa. == Lähteet == == Aiheesta muualla == * Emil Lindholmin kotisivut * Profiili eWRC-sivustolla Luokka:Suomalaiset ralliautoilijat Luokka:Rallin Suomen-mestarit Luokka:Vuonna 1996 syntyneet Luokka:Elävät henkilöt
Honda RC212V

Honda RC212V on nelitahtinen ja 800-kuutioinen ratamoottoripyörä, joka korvasi Honda RC211V, kun MotoGP teki uudistuksia sarjaansa siirtymällä 990-kuutioisista pyöristä pienempiin 800-kuutioisiin.MotoGP changes for 2012 motogp.com 11.12.2009 Viitattu 23.7.2017 Pyörällä ajettiin kilpaa kausina 2007–2011, jonka aikana sillä voitettiin yksi kuljettajien maailmanmestaruus Casey Stonerin ajamana ja yksi valmistajien maailmanmestaruus. Ennen Stonerin mestaruutta Daniel Pedrosa ajoi pyörällä parhaimmillaan MM-sarjassa toiseksi kausina 2007 ja 2010. ==Lähteet== Luokka:Honda-moottoripyörät
Mercedes-Benz C-sarja (W205)

Mercedes-Benz W205 on Mercedes-Benz C-sarjan neljännen sukupolven malli, jota valmistettiin vuosina 2014–2021. Se korvasi edeltäneen W204-mallin ja seuraajaksi tuli W206. == Mercedes-Benz W205 (2014–2021) == Mercedes-Benz W205 esiteltiin neliovisena sedanina Detroitin autonäyttelyssä tammikuussa 2014. Se oli Mercedes-Benzin ensimmäinen malli, jossa käytettiin uutta modulaarista MRA-pohjalevyrakennetta. Alustarakenteissa runsaasti käytetyn alumiinin ansiosta auto oli edeltäjäänsä kevyempi. Muodoiltaan W205 muistuttaa aikaisemmin markkinoille tullutta suurempaa S-sarjaa (W222). W205 voitti World Car of the Year 2015 -palkinnon. Vuoden 2014 Euro NCAP -kolaritestistä W205 sai tulokseksi täydet viisi tähteä. Pekingin autonäyttelyssä huhtikuussa 2014 esiteltiin ainoastaan Kiinassa myytävä sedanin pidennetty versio, jonka akseliväli on 80 millimetriä perusmallia pidempi. C-sarjan coupé esiteltiin syksyllä 2015 Frankfurtin autonäyttelyssä ja kangaskattoinen avomalli Geneven autonäyttelyssä keväällä 2016. Geneven autonäyttelyssä keväällä 2018 esiteltiin kasvojenkohotuksen kokenut C-sarja. Hieman myöhemmin kasvojenkohotuksen kokivat myös coupé- ja cabriolet-korimallit. Tiedosto:2014 Mercedes-Benz C 250 (S 205) station wagon (2015-11-13) 01.jpg|Mercedes-Benz C-sarjan farmarimalli (S205) Tiedosto:2015-2018 Mercedes-Benz C 200 (C 205) coupe (2018-10-29) 01.jpg|Mercedes-Benz C-sarjan Coupé (C205) Tiedosto:Mercedes-Benz C-Klasse Cabriolet (A 205) – Frontansicht, 11. März 2018, Ratingen.jpg|Mercedes-Benz C-sarjan Cabriolet (A205) Tiedosto:2018-03-06 Geneva Motor Show 2347.JPG|Facelift-mallin Mercedes-Benz W205 == Lähteet == == Aiheesta muualla == C-sarja (W205) Luokka:D-segmentin autot Luokka:2010-luvun autot Luokka:2020-luvun autot
Limeuil

Limeuil [limœj] on Ranskan kunta Uuden-Akvitanian alueella Dordognen departementissa. Kunnan asukasluku vuonna 2014 oli 342. Limeuil kuuluu departementissaan Périgord central -kantoniin Sarlat-la-Canédan arrondissementissa. Sen naapurikuntia ovat pohjoisessa Le Buque, kaakossa Saint-Chamassy, lounaassa Alles-sur-Dordogne ja luoteessa Paunat. Dordogne- ja Vézère-jokien yhtymäkohdassa sijaitseva Limeuil kuuluu kauneimpien ranskalaiskylien järjestöön Les Plus Beaux Villages de France. Siihen kuuluu yhdeksän muutakin Dordognen kylää.List of The Most Beautiful Villages of France , Les plus beaux villages de France. Viitattu 19.7.2017. ==Lähteet== ==Aiheesta muualla== Luokka: Dordognen kunnat
Demokratian itsepuolustus

Demokratian itsepuolustus oli Urho Kekkosen vuonna 1934 julkaisema pamfletti. Pamfletissa Kekkonen tarkasteli äärioikeiston ja äärivasemmiston liikkeiden demokratialle tuottamaa vaaraa. Kekkosen mukaan ääriliikkeet olivat "demokratian vastaisia ja turvautuivat demokraattiseen vapauteen vain sen tuhotakseen". Demokratialla oli oikeus ja velvollisuus turvautua pakkokeinoihin, jos valtiossa esiintyi toimintaa, joka tähtäsi demokratian tuhoamiseen ja voimassa olevan valtiojärjestyksen kumoamiseen. Pakkotoimet olivat kuitenkin kaksiteräinen miekka eikä niitä tule käyttää yli todellisen tarpeen sillä muuten demokratia muuttuu itse hirmuhallitukseksi. Ennen pakkotoimiin ryhtymistä oli myös koetettava saada aikaan parannuksia ja korjauksia niihin epäkohtiin, jotka ovat myötävaikuttaneet ääriliikkeiden suosion kasvuun.Timo J. Tuikka : "Kekkosen konstit" - Urho Kekkosen historia- ja politiikkakäsitykset teoriasta käytäntöön 1933-1981. Jyväskylän yliopisto 2007, sivu 72-87 Kekkonen arvosteli pamfletissa myös liberalismia, joka hänen mukaansa antoi vapaat toimintamahdollisuudet totalitarismiin pyrkiville liikkeille ja vaaransi siten demokraattisen valtion olemassaolon. Vahvaa valtiota kannattanut Kekkonen ei hyväksynyt liberalismin käsitystä valtiosta "välttämättömänä pahana" ja hänen mukaansa 1930-luvun alussa vallinnut käsitys demokratioiden "nahjusmaisuudesta" johtui nimenomaan liberalistisista opeista, jotka eivät antaneet demokratialle mahdollisuutta itsepuolustukseen. Näihin Kekkosen mielipiteisiin vaikuttivat hänen Saksassa oleskelunsa aikana vuosina 1931 ja 1932 saamansa kokemukset. __NOTOC__ ==Katso myös== *Kekkosen konstit == Kirjallisuutta == * Demokratian itsepuolustus. WSOY 1934 == Lähteet == == Aiheesta muualla == * Pamfletin sisältö (Doria Kansalliskirjasto) * Miksi kirjoitin "Demokratian itsepuolustuksen"? Urho Kekkosen kirjoitus vuodelta 1972 (Doria Kansalliskirjasto) Luokka:Pamfletit Luokka:Vuoden 1934 kirjat Luokka:Urho Kekkosen teokset
Monpazier

Monpazier [mɔ̃pazje] on Ranskan kunta Uuden-Akvitanian alueella Dordognen departementissa. Kunnan asukasluku vuonna 2014 oli 526. Monpazier kuuluu departementissaan Lalinden kantoniin Bergeracin arrondissementissa. Monpazier on 1200-luvulla perustettu linnoituskylä. Se kuuluu kauneimpien ranskalaiskylien järjestöön Les Plus Beaux Villages de France, johon kuuluu yhdeksän muutakin Dordognen kylää.List of The Most Beautiful Villages of France , Les plus beaux villages de France. Viitattu 19.7.2017. ==Lähteet== ==Aiheesta muualla== Luokka: Dordognen kunnat
Samsung Galaxy Express

Samsung Galaxy Express (GT-I8730) on Samsung Electronicsin tammikuussa 2013 julkistama ja maaliskuussa julkaisema älypuhelin. Siinä on kaksiydinprosessori ja 4,5 tuuman näyttö. Tallennustilaa on neljä tai kahdeksan gigatavua ja keskusmuistia yksi gigatavu. Tallennustila on laajennettavissa microSD- kortilla. Takakameran tarkkuus on viisi megapikseliä ja etukameran 1,3 megapikseliä. Akun kapasiteetti on 2 000 milliampeerituntia. Käyttöjärjestelmänä on Android 4.1.2 Jelly Bean. Puhelimesta oli saatavilla kaksi eri värivaihtoehtoa: "Marble White" ja "Titanium Gray". == Lähteet == Galaxy Express Luokka:Android-pohjaiset laitteet Luokka:Wi-Fi-laitteet Luokka:Vuoden 2013 matkapuhelimet Luokka:Kosketusnäytölliset älypuhelimet
Psygnosis

Psygnosis oli brittiläinen videopelien kehittäjä ja julkaisija. == Historia == Yrityksen perustivat Jonathan Ellis, Ian Hetherington ja David Lawson vuonna . Hetherington ja Lawson perustivat vuonna 1982 lyhytikäisen Imagine Softwaren. Yhtiö toimi läheisesti DMA Designin kanssa ja julkaisi muun muassa Lemmingsin. Yhtiö oli tunnettu näyttävistä introista ja Sculpt 3D:n myötä niistä tuli entistä näyttävämpiä, mutta introjen mahduttaminen levykkeille oli haastavaa. Yhtiö otti askelia CD-ROM ja Full motion video (FMV) -tekniikoiden käyttöön ammuntapeleissä Microcosm ja Novastorm. Yhtiö myös investoi laitteistoon Silicon Graphicsilta ja SoftImagen ohjelmistoon, joka oli tuolloin uutta peliteollisuudessa ja kiinnosti eri tahoja. Yhtiö toimi Fujitsun kanssa pelien kehittämiseen FM Townsille, joka oli suosittu Japanissa mutta tuntematon muualla. Sony osti yhtiön vuonna 1993. Yhtiö jakaantui julkaisumerkkeihin ja viimeinen kehitystä tekevä studio Wheelhaus lopetti 1999-2000. Eidos Interactive osti yhtiön Euroopan toiminnot, ja Yhdysvaltain toiminnot sulautettiin Sonyn toimintoihin. Yhtiö teki pelikehitystä myös nimellä SCE Studio Liverpool. Yhtiö lakkautettiin vuonna 2012. == Pelit == Yhtiön suurimpia menestyksiä olivat Lemmings ja Wipeout -pelisarjat. Muita merkittäviä pelijulkaisuja olivat esimerkiksi Shadow of the Beast. ===Kehitetty tai julkaistu nimellä Psygnosis=== ===Kehitetty nimellä SCE Studio Liverpool=== Nimi Julkaistu Alusta(t) Formula One 2001 PlayStation 2 Wipeout Fusion PlayStation 2 Formula One 2002 PlayStation 2 Formula One 2003 PlayStation 2 F1 04 PlayStation 2 Wipeout Pure PlayStation Portable F1 05 PlayStation 2 F1 06 PlayStation 2 PlayStation Portable Wipeout Pulse PlayStation 2 PlayStation Portable Formula One Championship Edition PlayStation 3 Wipeout HD PlayStation 3 Wipeout HD Fury (DLC) PlayStation 3 Wipeout 2048 PlayStation Vita == Lähteet == == Aiheesta muualla == * Profiili MobyGamesissä
Bassillac et Auberoche

Bassillac et Auberoche on kunta Lounais-Ranskassa Dordognen departementissa Uuden- Akvitanian alueella. ==Historia== Kunta muodostettiin 1. tammikuuta 2017 kun kuusi kuntaa Bassillac, Blis-et-Born, Le Change, Eyliac, Milhac-d'Auberoche ja Saint-Antoine-d'Auberoche yhdistyivät.Tour de France 2017 ==Nähtävyyksiä== Kunnan alueella on useita linnoja. Tiedosto:Bassillac_Rognac_(17).JPG|Château de Rognac Tiedosto:Eyliac_château_(10).JPG|Château d'Eyliac Tiedosto:Milhac-d'Auberoche_Besse_(2).JPG|Château de la Besse Tiedosto:Le_Change_château_la_Sandre_(1).JPG|Château de la Sandre ==Lähteet== ==Aiheesta muualla== Luokka:Dordognen kunnat
Air Tropiques

Air Tropiques oli vuonna 2001 perustettu kinshasankongolainen lentoyhtiö. Se oli toimintakiellossa Euroopan unionin alueella. Yhtiö yhdistyi lentoyhtiö Kin Avian kanssa vuonna 2016. ==Laivasto== *2 Let L-410 *1 Fokker F27 *1 Beechcraft King Air 200 Super King Air ==Lähteet== Luokka:Kinshasankongolaiset lentoyhtiöt Luokka:Entiset lentoyhtiöt
Status Seeker

__NOTOC__ Status Seeker on Dream Theaterin ensimmäinen single. Se julkaistiin vuonna 1989 levymerkillä Mechanic Records. == Kappaleet == # == Kokoonpano == * Charlie Dominici – laulu * John Petrucci – kitara * John Myung – basso * Kevin Moore – koskettimet * Mike Portnoy – rummut == Lähteet == Luokka:Dream Theaterin kappaleet Luokka:Vuoden 1989 kappaleet
Afterlife (kappale)

__NOTOC__ Afterlife on Dream Theaterin toinen single. Se julkaistiin vuonna 1989 levymerkillä Mechanic Records. == Kappaleet == # == Kokoonpano == * Charlie Dominici – laulu * John Petrucci – kitara * John Myung – basso * Kevin Moore – koskettimet * Mike Portnoy – rummut == Lähteet == Luokka:Dream Theaterin kappaleet Luokka:Vuoden 1989 kappaleet